钦定古今图书集成/明伦汇编/官常典/第010卷 > 汉
## 钦定古今图书集成/明伦汇编/官常典/第010卷 > 汉

汉制，皇子封王，置太傅以下官。又承秦制，爵二十等，
而列侯掌于主爵都尉，后属大鸿胪，亦备置国官。
按《汉书百官公卿表》，“诸侯王，高帝初置。”

〈注〉师古曰：“蔡邕云：汉制，皇子封为王，其实诸侯也。周末诸侯或称王，而汉天子自以皇帝为称，故以王号加之，总名诸侯王也。”

金玺盭绶。

〈注〉晋灼曰：“盭，草名也，出琅邪平昌县，似艾，可染绿，因以为绶名也。”师古曰：“玺之言信也。古者印玺通名，今则尊卑有别。”《汉旧仪》云：“诸侯王黄金玺，橐佗钮，文曰玺。谓刻云某王之玺。”

掌治其国，有太傅辅王，内史治国民，中尉掌武职，丞
相统众官，群卿、大夫、都官如汉朝。景帝中五年，令诸
侯王不得复治国，天子为置吏，改丞相曰“相。”省御史
大夫、廷尉、少府、宗正、博士、官大夫、谒者郎诸官长丞，
皆损其员。武帝改汉内史为京兆尹，中尉为执金吾，
郎中令为光禄勋，故王国如故。损其郎中令，秩千石；
改太仆曰“仆”，秩亦千石。成帝绥和元年，省内史更、令、
相，治民如郡太守，中尉如郡都尉，　爵一级，曰“公士。”

〈注〉师古曰：“言有爵命，异于士卒，故称公士也。”

二《上造》。

〈注〉师古曰：“造，成也。言有成命于上也。”

《三、簪袅》

〈注〉师古曰：“以组带马曰《袅簪》。袅者，言饰此马也。

《四不更》。”

〈注〉师古曰：“言不豫更卒之事也。”

五大夫。

〈注〉师古曰：“列位从大夫。”

六官大夫，《七公大夫》。

〈注〉师古曰：“加官公者，示稍尊也。”

八《公乘》：

〈注〉师古曰：“言其得乘公家之车也。”

九五“大夫。”

〈注〉师古曰：“大夫之尊也。”

十、左庶长，十一右庶长。

〈注〉师古曰：“庶长言为众列之长也。”

《十二》左更。《十三》中更。《十四》右更。

〈注〉师古曰：“更言主领更卒，部其役使也。”

《十五》《少上造》，“《十六》《大上造》”，

〈注〉师古曰：“言皆主古造之士也。”

十七、《驷车》庶长

〈注〉师古曰：“言乘驷马之车而为众长。”

十八、《大庶长》

〈注〉师古曰：“又更尊也。”

十九、《关内侯》

〈注〉师古曰：“言有侯号而居京畿，无国邑。”

二十、《彻侯》

〈注〉师古曰：“言其爵位上通于天子。”

皆秦制，以赏功劳。彻侯金印紫绶，避武帝讳曰“通侯”，
或曰“列侯。”改所食国令、长名相。又有家丞、门大夫、庶
子、　主爵。中尉，秦官，掌列侯。景帝中六年更名都尉。
武帝太初元年更名右扶风，治内史右地，与左冯翊、
京兆尹是为三辅列侯。更属大鸿胪。　县大率方百
里。列侯所食县曰国。

按杜氏《通典》，“王国有傅。”

〈注〉掌辅导王，初曰太傅，后除“太”字。《史记》曰：贾谊为梁怀王太傅，王堕马死，无后。贾生自伤为傅无状，哭泣岁馀。

相。

〈注〉本统众官，后省内史，而相理民，如郡太守。《史记

曰：曹参相齐，闻胶西有盖公，善治，著《黄》《老》言，乃厚请之。盖公言治道贵清净，清净民自定。参用其术，齐国安集。及入为汉相，属其后相曰：“以齐狱市为寄，慎勿扰也。夫狱市者，所并容也。今君扰之，奸人安所容乎？吾是以先之也。” 又曰：石庆为齐相，举国皆慕其行，不言而齐国大治，为立石相社也。

内史：

〈注〉治国民。

中尉。

〈注〉掌武事。

郎中令。

〈注〉秩千石，墨绶。

仆。

〈注〉本曰“太仆”，改曰“仆”，墨绶。

文学：

〈注〉《宋志》云：“前汉王国已置文学。”

大司农，卫士长，太仓长。

〈注〉齐善医，淳于意为之。

列侯国亦有相，馀略与王国同。

〈注〉改所食国令长为之。汉初，侯王有丞相，兼有相国。《史记》：“周勃破燕王卢绾，得相国一人，丞相二人。景帝省之。”

### 高帝六年大封同姓以镇天下

按《汉书高祖本纪》，“六年冬十二月，诏曰：‘天下既安，豪
杰有功者封侯。新立，未能尽图其功。身居军九年，或
未习法令，或以其故犯法，大者死刑。吾甚怜之，其赦
天下’。”田肯贺，上曰：“甚善。陛下得韩信，又治秦中。秦，形
胜之国也，带河阻山，县隔千里，持戟百万，秦得百二
焉。地埶便利，其以下兵于诸侯，譬犹居高屋之上建
瓴水也。夫齐，东有琅邪、即墨之饶，南有泰山之固，西
有浊河之限，北有勃海之利，地方二千里，持戟百万，
县隔千里之外，齐得十二焉。此东西秦也，非亲子弟，
莫可使王齐者。”上曰：“善！”赐金五百斤。上还，至洛阳，诏
曰：“齐，古之建国也，今为郡县，其复以为诸侯。将军刘
贾数有大功，及择宽惠修絜者，王齐”、荆地。春，正月，丙
午，韩王信等奏请以故东阳郡、鄣郡、吴郡五十三县
立刘贾为荆王；以砀郡、薛郡、郯郡三十六县立弟文
信君交为楚王。壬子，以云中、雁门、代郡五十三县立
兄宜信侯喜为代王；以胶东、胶西、临淄、济北、博阳、城
阳郡七十三县立子肥为齐王。

高帝七年，立如意为代王。

按《汉书高祖本纪》，“七年冬十二月，匈奴攻代，代王喜
弃国归雒阳，赦为合阳侯。辛卯，立子如意为代王。”
高帝九年，徙如意为赵王。

按《汉书高祖本纪》：“九年春正月，废赵王张敖为宣平
侯，徙代王如意为赵王，王赵国。”

高帝十一年，立子恒为代王，子恢为梁王，子友为淮
阳王，子长为淮南王。

按《汉书高祖本纪》：“十年九月，代相国陈豨反。上曰：‘豨
尝为吾使，甚有信。代地吾所急，故封豨为列侯，以相
国守代。今乃与王黄等劫掠代地，吏民非有罪也。能
去豨、黄来归者，皆赦之。上自东至邯郸，上喜曰：‘豨不
南据邯郸而阻漳水，吾知其亡能为矣’’。”十一年冬，上
在邯郸，太尉周勃道太原，入定代地。春，正月，淮阴侯
韩信谋反长安，夷三族。上还雒阳。诏曰：“代地居常山
之北，与夷狄边，赵乃从山南有之，远数有胡寇，难以
为国。颇取山南、太原之地益属代，代之云中以西为
云中郡，则代受边寇益少矣。王、相国、通侯、吏二千石
择可立为代王者。”燕王绾、相国何等三十三人皆曰：
“子恒贤知温良，请立以为代王，都晋”阳。三月，梁王彭
越反，夷三族。诏曰：“择可以为梁王、淮阳王者。”燕王绾、
相国何等请立子恢为梁王，子友为淮阳王。罢东郡，
颇益梁；罢颍川郡，颇益淮阳。秋七月，淮南王《英布》反，
诏王、相国择可立为淮南王者。群臣请立子长为王。
十二年冬十月，汉别将击布军洮水南北，皆大破之，
追斩布番阳。周勃定代，斩陈豨于当城。

高帝十二年，立沛侯濞为吴王，子建为燕王。

按《汉书高祖本纪》：“十二年冬十月诏曰：‘吴，古之建国
也，日者荆王兼有其地，今死亡后，朕欲复立吴王，其
议可者’。”长沙王臣等言：“沛侯濞重厚，请立为吴王。已
拜，上召谓濞曰：‘汝状有反相’。因拊其背曰：‘汉后五十
年，东南有乱，岂汝邪？然天下同姓一家，汝慎毋反’！濞
顿首曰：‘不敢’。”十二月，陈豨降将言豨反时，燕王卢绾
使人之豨所阴谋，上使辟阳侯审食其迎绾，绾称疾。
食其言绾反有端。春，三月，使樊哙、周勃将兵击绾。诏
曰：“燕王绾与吾有故，爱之如子；闻与陈豨有谋，吾以
为亡。有故，使人迎绾，绾称疾不来，谋反明矣。”诏诸侯
王议可立为燕王者。长沙王臣等请立子建为燕王。
卢绾与数千人居塞下候伺，幸上疾愈，自入谢。夏四
月甲辰，帝崩。卢绾闻之，遂亡入匈奴。

====高后元年立孝惠后宫子五人为王侯====按《汉书高后本纪》：“元年夏五月，立孝惠后宫子强为
淮阳王，不疑为恒山王，弘为襄城侯，朝为轵侯，武为
壶关侯。二年秋七月，恒山王不疑薨。四年夏，少帝自
知非皇后子，出怨言，皇太后幽之永巷。五月丙辰，立
恒山王弘为皇帝。八年秋七月辛巳，皇太后崩。大臣
相与阴谋，以为少帝及三弟为王者皆非孝惠子，复”
共诛之，尊立文帝。

高后七年，立刘泽为琅邪王。

按《汉书高后本纪》：“七年春正月己丑，立营陵侯刘泽
为琅邪王。”

### 文帝元年益封朱虚侯章食邑立赵幽王子遂为赵王徙琅邪王泽为燕王

按《汉书文帝本纪》：“元年冬十月辛亥，皇帝见于高庙，
遣车骑将军薄昭迎皇太后于代。诏曰：‘前吕产自置
为相国，吕禄为上将军，擅遣将军灌婴将兵击齐，欲
代刘氏。婴留荥阳，与诸侯合谋以诛吕氏。吕产欲为
不善，丞相平与太尉勃等谋夺产等军，朱虚侯章首
先捕斩产，太尉勃身率襄平侯通持节承诏入北军，
‘典客揭夺吕禄印。其益封太尉勃邑万户，赐金五千
斤；丞相平、将军婴邑各三千户，金二千斤；朱虚侯章、
襄平侯通邑各二千户，金千斤。封典客揭为阳信侯，
赐金千斤’’。”十二月，立赵幽王子遂为赵王，徙琅邪王
泽为燕王。

文帝二年，诏立赵王弟《辟彊》及朱虚侯章、东牟侯《兴
居》、皇子武《参揖》三人为王。

按《汉书文帝本纪》，二年春三月，有司请立皇子为诸
侯王。诏曰：“前赵幽王幽死，朕甚怜之，已立其太子遂
为赵王。遂弟辟彊及齐悼惠王子朱虚侯章、东牟侯
兴居有功，可王。乃遂立辟彊为河间王，章为城阳王，
兴居为济北王。因立皇子武为代王，参为太原王，揖
为梁王。”

文帝四年夏五月，赐诸侯王子邑各二千户。秋九月，
封齐悼惠王子七人为“列侯。”

按：《汉书文帝本纪》云云。

文帝八年夏，封淮南厉王长子四人为“列侯。”

按：《汉书文帝本纪》云云。

文帝十六年“夏五月，立齐悼惠王子六人，淮南厉王
子三人，皆为王。”

按：《汉书文帝本纪》云云。

### 景帝二年立皇子德阏馀非彭祖发六人为王

按《汉书景帝本纪》，“二年春三月，立皇子德为河间王，
阏为临江王，馀为淮阳王，非为汝南王，彭祖为广川
王，发为长沙王。”

景帝三年，吴王濞等七国反，灭之。立刘礼为楚王，立
皇子端为胶西王，胜为中山王。

按《汉书景帝本纪》：“三年春正月，吴王濞、胶西王卬、楚
王戊、赵王遂、济南王辟光、菑川王贤、胶东王雄渠，皆
举兵反。遣太尉亚夫、大将军窦婴将兵击之，斩御史
大夫晁错以谢七国。二月壬子，诸将破七国，斩首十
馀万级，追斩吴王濞于丹徒，胶西王卬、楚王戊、赵王
遂、济南王辟光、菑川王贤、胶东王雄渠皆自杀。夏六”
月，诏曰：“迺者吴王濞等为逆，起兵相胁，诖误吏民。吏
民不得已。今濞等已灭，吏民当坐。濞等及逋逃亡军
者，皆赦之。楚元王子蓺等与濞等为逆，朕不忍加法，
除其籍，毋令污宗室。”立平陆侯刘礼为楚王，续元王
后。立皇子端为胶西王，胜为中山王，赐民爵一级。
景帝四年夏四月己巳，立皇子彻为胶东王。

按：《汉书景帝本纪》云云。

景帝七年春正月，废皇太子荣为临江王。

按：《汉书景帝本纪》云云。

景帝中三年秋九月立皇子乘为清河王。

按：《汉书景帝本纪》云云。

景帝中五年夏立皇子舜为常山王。

按：《汉书景帝本纪》云云。

景帝中六年夏四月，梁王薨，分梁为五国，立孝王子
五人皆为王。

按：《汉书景帝本纪》云云。

景帝后元年春三月，赐诸侯相爵“右庶长。”

按：《汉书景帝本纪》云云。

### 武帝元朔二年赐淮南菑川二王几杖诏许诸侯王分与子弟邑

按《汉书武帝本纪》，元朔二年冬，赐淮南王、菑川王几
杖，毋朝。“春正月，诏曰：‘梁王、城阳王亲慈同生，愿以邑
分弟，其许之。诸侯王请与子弟邑者，朕将亲览，使有
列位焉。于是藩国始分，而子弟毕侯矣’。”

### 元狩三年夏五月立胶东康王少子庆为六安王

按：《汉书武帝本纪》云云。

《元狩六年》，“封皇子三人为王。”

按《汉书武帝本纪》，元狩六年“夏四月乙巳，庙立皇子
闳为齐王，旦为燕王，胥为广陵王。”

〈注〉师古曰：“于庙中策命之

### 元鼎四年秋立常山宪王子商为泗水王

按：《汉书武帝本纪》云云。

### 天汉四年夏四月立皇子髆为昌邑王

按：《汉书武帝本纪》云云。

### 征和二年秋九月立赵敬肃王子偃为平干王

按：《汉书武帝本纪》云云。

### 昭帝始元元年益燕王广陵王封户

按《汉书昭帝本纪》：“始元元年春二月己亥，益封燕王、
广陵王，各万三千户。”

### 元凤元年立泗水戴王遗腹子煖为王

按《汉书昭帝本纪》：“元凤元年春，泗水戴王前薨，以毋
嗣，国除。后宫有遗腹子煖，相内史不奏言，上闻而怜
之，立煖为泗水王，相内史皆下狱。”

元凤五年，益广陵王封户。

按《汉书昭帝本纪》：“五年春正月，广陵王来朝，益国万
一千户，赐钱二千万，黄金二百斤，剑二，安车一，乘马
二驷。”

### 宣帝本始元年春正月诏封宗正刘德爵关内侯食邑秋七月诏立燕剌王太子建为广阳王立广陵王胥少子弘为高密王

按：《汉书宣帝本纪》云云。

〈注〉师古曰：“刘德，楚元王之曾孙刘辟彊子。”张晏曰：“旧关内侯无邑也，以刘德宗室俊彦，故特令食邑。”

### 地节四年夏五月立广川惠王孙文为广川王

按：《汉书宣帝本纪》云云。

### 元康三年封故昌邑王贺为海昏侯皇子钦为淮阳王

按《汉书宣帝本纪》：元康三年“春三月，诏曰：‘盖闻象有
罪，舜封之，骨肉之亲，粲而不殊。其封故昌邑王贺为
海昏侯。夏六月，立皇子钦为淮阳王’。”

〈注〉师古曰：“粲，明也。殊，绝也。当明于仁，恩不离绝也。”

### 甘露二年春正月立皇子嚣为定陶王〈嚣音敖〉

按：《汉书宣帝本纪》云云。

### 元帝初元二年春三月立广陵厉王太子霸为王

按：《汉书元帝本纪》云云。

《初元》三年“夏，立长沙炀王弟宗为王，封故海昏侯贺
子代宗为侯。”

按：《汉书元帝本纪》云云。

### 永光三年春三月立皇子康为济阳王

按：《汉书元帝本纪》云云。

### 成帝建始元年春正月立故河间王弟上郡库令良为王

按：《汉书成帝本纪》云云。

### 永始元年秋七月立城阳孝王子俚为王

按：《汉书成帝本纪》云云。

### 元延二年夏四月立广陵孝王子守为王

按：《汉书成帝本纪》云云。

### 绥和元年冬十一月立楚孝王孙景为定陶王

按《汉书成帝本纪》，“绥和元年春二月癸丑，诏曰：‘朕承
太祖鸿业，奉宗庙二十五年。德不能绥理宇内，百姓
怨望者众。不蒙天祐，至今未有继嗣，天下无所系心。
观于往古，近事之戒，祸乱之萌，皆由斯焉。定陶王欣
于朕为子，慈仁孝顺，可以承天序，继祭祀。其立欣为
皇太子。冬十一月，立楚孝王孙景为定陶王’。”按《哀
帝本纪》，孝哀皇帝，元帝庶孙定陶恭王子也。年三岁
嗣立为王，元延四年入朝，帝美其材，为加元服而遣
之，时年十七矣。明年使执金吾任宏守大鸿胪，持节
征定陶王，立为皇太子，谢曰：“臣幸得继父守藩为诸
侯王，材质不足以假充太子之宫。陛下圣德宽仁，敬
承祖宗，奉顺神祗，宜蒙福祐子孙千亿之报。臣愿且
得留国邸，旦夕奉问起居，俟有圣嗣，归国守藩。”书奏，
天子报闻。后月馀，立楚孝王孙景为定陶王，奉恭王
祀，所以奖厉太子，专为后之谊。

### 哀帝建平三年春正月立广德夷王弟广汉为广平王夏六月立鲁顷王子郚乡侯闵为王

按：《汉书哀帝本纪》云云。

### 平帝元始二年夏四月立代孝王元孙之子如意为广宗王江都易王孙盱台侯宫为广川王广川惠王曾孙伦为广德王

按：《汉书平帝本纪》云云。

元始四年春二月，赐九卿已下至六百石宗室有属
籍者爵，自五大夫以上各有差。

按：《汉书平帝本纪》云云。

元始五年，以宗室子助祫祭赐爵，诏郡国置宗师。立
梁孝王元孙之耳孙音为王。

按《汉书平帝本纪》：“元始五年春正月，祫祭明堂，诸侯
王二十八人，列侯百二十人，宗室子九百馀人，征助
祭。礼毕，皆益户赐爵及金帛，增秩补吏，各有差。诏宗
室自太上皇以来族亲各以世氏，郡国置宗师以纠
之，致教训焉。二千石选有德义者以为宗师。闰月，立
梁孝王元孙之耳孙音为王